แนวโน้มหุ้นอ่อนตัวตามต่างประเทศ
นักวิเคราะห์ฯคาดตลาดหุ้นไทยเช้านี้อ่อนตัวลงตามต่างประเทศรอดูการตัดสินของศาลรธน.
12 ก.ค. 2555

นักวิเคราะห์ฯคาดตลาดหุ้นไทยเช้านี้อ่อนตัวลงตามต่างประเทศรอดูการตัดสินของศาลรธน.
นายเทิดศักดิ์ ทวีธีรธรรม ผู้อำนวยการฝ่ายวิจัย บล.เอเซียพลัส กล่าวว่า ตลาดหุ้นไทยเช้านี้มีโอกาสอ่อนตัวลงตามตลาดหุ้นต่างประเทศทั้งสหรัฐฯและเอเชีย หลังผลรายงานการประชุมของธนาคารกลางสหรัฐ (เฟด) ไม่ได้มีการส่งสัญญาณว่าจะมีการประกาศใช้มาตรการ QE เพิ่มเติม ประกอบกับนักลงทุนรอติดตามคำวินิจฉัยของศาลรัฐธรรมนูญในวันศุกร์นี้ และการรายงานผลประกอบการไตรมาส 2/55 ของกลุ่มแบงก์  พร้อมให้แนวรับ 1,200 - 1,191 จุด แนวต้านที่ 1,212 จุด